Държавен вестник, бр. 108, 2020 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  108
Г Л А В А  2  – ПРЕПОРЪЧИТЕЛНИ КРИТЕ-
РИИ ЗА ПРОЕКТИРАНЕ НА ОПРЕДЕЛЕНИ 
ВИДОВЕ КОРАБИ
2.1 Риболовни кораби
2.1.1 Обхват
Разпоредбите, дадени по-долу, се прилагат 
за морски риболовни кораби с палуба, както 
е определено в раздел 2 (Определения) от 
Въведението. Критериите за устойчивост, 
посочени в 2.1.3 и 2.1.4 по-долу, се спазват за 
всички състояния на натоварване, както е 
посочено в 3.4.1.6, освен ако Администрацията 
е удовлетворена, че експлоатационният опит 
оправдава отклонения от тях.
2.1.2 Общи предпазни мерки срещу преоб­
ръщане
Освен общите предпазни мерки, посоче-
ни в част B, 5.1, 5.2 и 5.3, следните мерки се 
считат за предварителни насоки по въпроси, 
влияещи върху безопасността, свързани с 
устойчивостта;
.1 всички риболовни съоръжения и 
други тежки материали са правилно 
подредени и поставени възможно 
най-ниско в кораба;
.2 особено внимание се обръща, когато 
изтегляне от риболовното съоръ-
жение може да окаже отрицателно 
въздействие върху устойчивостта, 
например когато мрежите се обират 
от електрическа лебедка или тралът 
улавя препятствия на морското дъно. 
Дърпането на риболовното съоръже-
ние да е от възможно най-ниска точка 
на кораба над водолинията;
.3 механизмът за освобождаване на това-
ра на палубата на риболовните кораби, 
които превозват улова на палубата, 
например херинга, се поддържат в 
добро работно състояние;
.4 когато главната палуба е подготвена 
за пренасяне на товара на палубата 
чрез разделянето му с преградни 
дъски, да има прорези между тях с 
подходящ размер, които да позволяват 
лесен поток на вода до освобождава-
щите отвори, като по този начин се 
предотвратява задържането на вода;
.5 за да се предотврати изместване на 
товара от рибата в насипно състояние, 
преносимите прегради в трюмовете 
да са правилно инсталирани;
.6 разчитането на автоматично управле-
ние по курс може да бъде опасно, тъй 
като предотвратява промени в курса, 
които могат да бъдат необходими при 
лоши метеорологични условия;
.7 полагат се необходимите грижи за под-
държане на подходящ надводен борд 
при всички състояния на натоварване, 
а когато се прилагат разпоредби за 
товарните водолинии, те се спазват 
стриктно по всяко време; и
.8 особено внимание се обръща, ко-
гато изтеглянето от риболовното 
съоръжение води до опасни ъгли на 
крена. Това може да се случи, когато 
риболовното съоръжение се закачи 
за подводно препятствие или когато 
се борави с риболовно съоръжение, 
особено на кораби с мрежи гъргър, 
или когато едно от въжетата на трала 
се скъса. Ъглите на крена, причинени 
от риболовните съоръжения в тези 
ситуации, могат да бъдат премахнати 
чрез използване на устройства, които 
могат да облекчат или премахнат 
прекомерните сили, прилагани чрез 
риболовните съоръжения. Такива ус-
тройства не представляват опасност 
за плавателния съд чрез работа при 
обстоятелства, различни от тези, за 
които са предназначени.
2.1.3 Препоръчителни общи критерии
2.1.3.1 Общите критерии за устойчивост в 
неповредено състояние, посочени в част А, 
2.2.1 – 2.2.3, се прилагат за риболовни кораби 
с дължина 24 m и повече, с изключение на 
изискванията за първоначалната метацен-
трична височина GM (част А, 2.2.4), която за 
риболовни кораби не е по-малка от 0,35 м за 
еднопалубни кораби. При кораби с цялостна 
надстройка или кораби с дължина 70 m и 
повече метацентричната височина може да 
бъде намалена, ако Администрацията е удов­
летворена, но в никакъв случай не може да 
бъде по-малко от 0,15 m.
2.1.3.2 Приемането от отделните страни на 
опростени критерии, които прилагат такива 
основни стойности на устойчивост за собстве-
ните си видове и класове плавателни съдове, 
се признава за практичен и ценен метод за 
икономическа преценка на устойчивостта.
2.1.3.3 Когато са предвидени мерки, раз-
лични от тези на фалш-килове за огранича-
ване на ъгъла на клатене, Администрацията 
се уверява, че критериите за устойчивост, 
посочени в точка 2.1.3.1, се поддържат при 
всички експлоатационни състояния.
2.1.4 Критерий за силен вятър и клатене 
(метеорологичен критерий) за риболовни кораби
2.1.4.1 Администрацията може да прилага 
разпоредбите на част А, 2.3 за риболовни 
кораби с дължина 45 m и повече.
2.1.4.2 За риболовни кораби с дължина 
между 24 m и 45 m Администрацията може 
да прилага разпоредбите на част А, 2.3. Като 
алтернатива стойностите на натиска на вятъра 
(виж част А, 2.3.2) могат да бъдат взети от 
следната таблица:
h (m)	 1	
2	
3	
4	
5	
6 и повече
P(Pa)	 316	
386	
429	
460	 485	
504